Albé Grobbelaar, ‘n voormalige besturende direkteur van OFM, sê “Ek dink een van die hoofredes vir die stasie se sukses oor die jare, en die luisteraars en kliënte se lojaliteit teenoor die stasie, was nog altyd die feit dat die stasie uit hierdie streek en vir hierdie streek is, met die fokus op plaaslike musiek. Daarbenewens kon OFM, met talentvolle mense in programme, nuus, produksie, tegnies en in die bestuursspan, voortdurend aanpas by nuwe uitdagings. Die stasie kan baie trots wees op die al die mense wat groot hoogtes bereik het in die uitsaaiwese (radio en televisie) in die nasionale mark, regoor die land, gebaseer op die fondamente wat gelê is en wat hulle in hul loopbaan by OFM geleer het.”